اینگیلتره‌نین باشکندی لندن‌ده، مترو خط‌لرینده وظیفه‌لی پرسونلین باشلاتدیغی 24 ساعت‌لیق اعتصاب حیاتا پیس تأثیر ائدیر.
مترو ایشچی‌لری، ایستگاهلارداکی بیلط گیشه‌لری‌نین باغلانیلماسی و ایشدن چیخاریلما‌لارا اعتراض گؤسترمک اوچون وظیفه‌لرینی دونن آخشام یئرلی ساعتلا 18.00 'ده باشلادی.
اعتصاب سببیله بوتون مترو خط‌ لرینده آخساما‌لار یاشانارکن خصوصیله مرکز سمتلردکی بیر چوخ مترو ایستگاهی‌نین باغلی اولماسی اوزون‌دن دیگر ایستگاه‌لارین قارشی‌سیندا اوزون قویروق‌لار میدانا گلدی.
اعتصاب سببیله یول‌لارا تؤکولن لندن‌لی‌لر، آوتوبوس دایاناجاقلاریندان‌ اوزون قویروق‌لار میدانا گتیردی.
بعضی مترو ایستگاه‌لاریندا شولوغلوق سببیله ایستگاه‌لار بوشالدیلدی.
لندن‌ده گونده تخمینن 4 میلیون نفر نقلیاتینی مترویلا تامین ائدیر.
اعتصابین آخشام سونا چاتماسییلا مترو نقلیاتی‌نین صاباح نورمالا دؤنمه‌سی گؤزلنیلیر.
لندن نقلیات تشکیلاتی (TFL)، ایستگاهلارداکی بیلط گیشه‌لری‌نین باغلانیلماسی و اصلاحات پلانلارییلا باغلی پئشه‌لرله دانیشیق‌لارا داوام ائتمک ایستدیگینی ایفاده ائتسه ده پلان‌لارینی گرچکلشدیرمدکی ایصرارینی داوام ائتدیریر.
لندن نقلیات تشکیلاتی، کسینتی‌لرله ایللیک 50 میلیون ایسترلینق قناعتده اولماغی هدفلییر.
سندیکا دا لندن نقلیات تشکیلاتی‌نین پلان‌لاری چرچیوه‌سینده 800-دن چوخ ایشچی‌نین ایشینی ایتیردیگینی وورغولایا‌راق پلان‌لارین یاراتدیغی پروبلم‌لره حل تاپماق اوچون دانیشیق‌لاری داوام ائتدیره‌جک‌لرینی بیلدیریر.
سندیکالار خصوصیله لندن نقلیات تشکیلاتی‌نین اصلاحات پلان‌لاری‌نین، مترو امنیتی ایستاندارد‌لارینی تهلوکه‌یه آتدیغینی ادعا ائدیر.
اینگیلیس حکومتی، اؤلکه ایقتیصادین‌داکی بودجه آچیغینی آرا‌دان قال‌دیرماق اوچون دولت سکتورو باشدا اولماقلا بیر چوخ ساحه‌ده کسیلمه‌لره گئدیر.
کسینتی‌لر ایشدن چیخارما‌لاری دا اؤزو ایله گتیریر.
